
R E P U B L I K A    H R V A T S K A 

R J E Š E N J E

                Trgovački sud u Rijeci po sutkinji Emi Brdovčak, u postupku povodom zahtjeva Financijske Agencije (dalje: FINA) za provedbu skraćenog stečajnog postupka nad dužnikom T – TECH j. d.o.o. Rijeka, Šetalište XIII divizije 9 A, OIB: 39232992252, 15. siječnja 2018.,

r i j e š i o   j e

Odbacuje se zahtjev za provedbu skraćenog stečajnog postupka nad dužnikom T – TECH j. d.o.o. Rijeka, Šetalište XIII divizije 9 A, OIB: 39232992252.                                                                                            

Obrazloženje 

Predlagatelj je 6. listopada 2017. podnio sudu zahtjev za provedbu skraćenog stečajnog postupka nad dužnikom T – TECH j. d.o.o. Rijeka, Šetalište XIII divizije 9 A, OIB: 39232992252.
Prema odredbi čl. 428. Stečajnog zakona („Narodne novine“ broj 71/15; dalje: SZ) sud će provesti skraćeni stečajni postupak nad pravnom osobom ako su ispunjene sljedeće pretpostavke: 
-	ako nema zaposlenih, 
-	ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana,   
-	ako nisu ispunjene pretpostavke za pokretanje drugog postupka radi brisanja iz sudskoga registra. 
Podneskom od 16. listopada 2017. predlagatelj je obavijestio sud da dužnik ima zaposlenu jednu osobu. 
S obzirom na navedeno, u konkretnom slučaju nisu ispunjene sve pretpostavke za provedbu skraćenog stečajnog postupka propisane odredbom čl. 428. SZ-a, a koje moraju biti ispunjene kumulativno. 
Zato je, a na temelju citiranih zakonskih odredbi, riješeno kao u izreci ovog rješenja.

U Rijeci 15. siječnja 2018.
Sutkinja  
               							    		       Ema Brdovčak
		
					

	UPUTA O PRAVNOM LIJEKU:
	Protiv ovog rješenja može se podnijeti žalba u roku od 8 dana od dana primitka. Žalba se podnosi putem ovog suda Visokom trgovačkom sudu Republike Hrvatske u 2 primjerka.

